Monarca (1794)

Monarca oli Espanjan laivaston vuonna 1794 vesille laskettu San Ildefonso -luokan kaksikantinen 74-tykkinen linjalaiva, joka osallistui Trafalgarin taisteluun 1805 ja tuhoutui pian sen jälkeen.

 Valmistus 

José Romero y Fernández de Landan suunnittelema alus tilattiin 28. syyskuuta 1791 Reales Astilleros de Esteirolta Ferrolista. Alus laskettiin vesille 17. maaliskuuta 1794Goodwin 2005 s. 225 ja otettiin palvelukseen kesäkuussa päällikkönään José Gusto Salcedo.Winfield et al 2023 s. 160-161

 Palvelus 
Heinäkuussa 1794 alus lähti Ferrolista Cádiziin, mistä se lähti syyskuussa Montañésin kanssakoeajoihin, mistä ne palasivat 16. marraskuuta Cádiziin. Koeajoissa pyrittiin selvittämään paras mahdollinen alusmalli ja voittajaksi selvisi Montañés.

Alus lähti 18. joulukuuta 1794 Lángaran laivaston mukana Cádizista Rosasinlahden evakuointeihin. Se lähti 24. helmikuuta 1795 Cádizista San Juan Nepomucenon kanssa Cartagenaan, missä alus palautettiin 1795 palvelukseen Lángaran laivastoon partioimaan Välimerellä. Lokakuussa 1795 aluksen takila uusittiin. Alus lähti 15. kesäkuuta 1796 Cádizista Veracruziin, jonne se saapui 19. heinäkuuta. Alus kuljetti Veracruzista 5,5 miljoonaa pesoa Havannaan, jonne se saapui 8. syyskuuta. Alus lähti 11. syyskuuta Havannasta aarrelastissa Cádiziin, jonne se saapui 4. marraskuuta. Alus oli 1797 saarrettuna Cádizissa.

Alus lähti 6. helmikuuta 1798 Mazarredon laivaston mukana Cádizista, jonne se palasi 13. helmikuuta. Alus kuljetti Cádizista fregattien Nuestra Señora de las Mercedesin ja Nuestra Señora de la Pazin kanssa elohopeaa, kivääreitä, elintarvikkeita ja paperia Veracruziin, jonne se saapui 17. toukokuuta yksin fregattien saapuessa yhdeksän päivää myöhemmin käytyään La Guariassa. Alus kuljetti Veracruzista viisi miljoonaa pesoa Havannaan, jonne se saapui 28. kesäkuuta. Alus lähti 1. heinäkuuta Havannasta mukanaan neljä miljoonaa pesoa. Aluksen miehistö valtasi Kuuban rannikolla Jamaikalta lähteneen brittiläisen korvetin ja prikin. Alus saapui Vigoon, mistä se jatkoi 7. elokuuta Ferroliin. Lokakuussa alus oli Ferrolissa korjattavana ja uudelleen aseistettavana.

Alus oli 4. tammikuuta 1799 Ferrolissa päällikkönään Joaquín Mozo, joka oli tehtävässä 24. syyskuuta 1803 saakka. Samana päivänä alus lähti Obregónin neljän linjalaivan, kolmen fregatin muodostaman laivueen mukana Ferrolista. Laivueen tehtävänä oli kuljettaa joukkoja Santa Cruz de Tenerifeen, mistä alus palasi 2. helmikuuta Ferroliin. Alus kuljetti 28. huhtikuuta Ferrolista Melgarejon viiden linjalaivan, kahden fregatin ja pienempien sotalaivojen muodostaman laivaston mukana joukkoja Rochefortiin, jonne se saapui 7. toukokuuta. Alus lähti 30. elokuuta Rochefortista Brestiin. Se vaihtoi kurssin Ferroliin, koska Brest oli Britannian kuninkaallisen laivaston saartama. Alus oli 1799 Ferrolissa Morenon laivueessa. Maaliskuussa 1800 alus saattoi Argonautan ja San Agustínin kanssa Ferrolista saattueen. Alus oli 25. elokuuta Ferrolissa, kun Britannian kuninkaallinen laivasto hyökkäsi satamaan. Alus oli Ferrolissa reservissä odottaen huoltoa.

Alus oli 25. syyskuuta 1803 Ferrolissa päällikkönään Teodoro Argumosa y Bourke. Se määrättiin 13. marraskuuta 1804 huollettavaksi. Alus palautettiin 24. tammikuuta 1805 palvelukseen. Aluksen mastoon osui 6. helmikuuta 1805 salama. Alus liitettiin 18. helmikuuta Ferrolissa Grandallanan laivastoon. Se lähti Ferrolista liittyäkseen ranskalais-espanjalaiseen laivastoon Aresinlahdella 10. elokuuta. Alus saapui 20. elokuuta yhdistyneen laivaston mukana Cádiziin, mistä se lähti 20. lokakuuta.

Alus osallistui 21. lokakuuta 1805 Trafalgarin taisteluun päällikkönään Teodoro Argumosa. Alus joutui HMS Marsin ja HMS Tonnantin, jotka ensimmäisinä läpäisivät ranskalais-espanjalaisten taistelulinjan, lähietäisyydeltä ampumien tykinkuulien maaliksi. Tonnantia seurannut HMS Bellerophon ajoi Monarcan perän taakse ampuen kaksi täyslaidallista, jotka vaurioittivat Monarcaa pahoin. 101 miehistön jäsentä kuoli ja 154 haavoittui.

Monarca ajautui 25. lokakuuta karille Arenas Gordasin rannikolla juuri San Lucarin pohjoispuolella. Alus hajosi palasiksi, jolloin 170 aluksella ollutta sai surmansa.

 Lähteet 

 Viitteet 

Luokka:Reales Astilleros de Esteiro
Luokka:San Ildefonso -luokan linjalaivat
Luokka:Trafalgarin taistelu